Louise Kaiser

**Louise Kaiser** (Medemblik, 15 October 1891 – Bussum, 2 April 1973) na she be Dutch phonetician den linguist den de first female lecturer for University of Amsterdam wey she cam know am for ein research for phonetic den physical-anthropological measurements insyd give menners of Urk wey dey de Netherlands.

## Ein Life den work
Dem born Kaiser for sam wealthy doctor ein family insyd wey she spend ein kiddie tym for Hoorn. She study medicine for University of Amsterdam. She pass ein medical exam insyd 1918 wey she get ein doctorate for 14 May 1924 plus G.A. van Rijnberk for *De segmental innervation of de pigeon' ein skin (The segmental innervation of the pigeon's skin)*.

Kaiser give ein first courses insyd applied phonetics insyd de physiological laboratory of de University of Amsterdam as early as 1922. Insyd 1926, dem set up chair give de phonetic sciences wey dem appoint Kaiser as de first lector, plus de assignment say she go research experimental phonetics. Insyd 1931, wey she form Dutch association give phonetic sciences. She cam turn de group ein president wey she remain there till 1959.

Insyd 1932, de *First International Congress of Phonetic Sciences* take place, thanks give Kaiser ein involvement. Shortly afterward, insyd 1933, she form de Experimental Phonetic Laboratory, de predecessor of de Institute for Phonetic Sciences, wey now ebe part of de Department of Linguistics for University of Amsterdam.

Dem dey consider Kaiser as pioneer insyd phonetics. She experiment plus sound equipment wey na she be de first for ein field insyd wey use large numbers of test subjects, as dem oppose give small groups of selected test subjects. Ein research mainly dey focus for de former Zuiderzee area top, wey edey include de island of Urk, den de newly drained polders. Here she carried out ein most important fieldwork. Scientific interest insyd de ancient communities insyd de Zuiderzee area dey long tym, secof ein isolated location den de supposed original population.

Insyd 1928, wey Kaiser carry out phonetic den physical-anthropological measurements for Urk top, wey na edey include measuring de height of Urkers' palate, combine plus research for hair den eye color insyd. Plus de establishment of de 'Foundation for Population Research insyd de drained Zuiderzee Polders' wey Kaiser den Amsterdam geographer H.N. ter Veen do, dem do dis research more systematically. From 1936 go 1958, na Kaiser be board member of de section for Linguistics, Phonetics den Folklore. De chairman of de section, Piet Meertens, cam turn de director give de Meertens Institute. Together, Kaiser den de chairman collect sound material from Dutch broadcasters for scientific research.

De audio collection insyd de field of phonetics plus recordings insyd de field of speech acquisition den dialects, wey Kaiser den Meertens collect for University of Amsterdam, now dey Meertens Institute.

### Ein Artistry
Later insyd life, Kaiser cam turn artist, she sana work as lecturer. As de niece of de Dutch artist Johann Wilhelm Kaiser, she cam get interest insyd de visual arts for ein early age. She take evening courses for Quellinus arts den crafts school insyd Amsterdam. Kaiser retire from de university insyd 1958.

## Ein life matter
According to Meertens, "For though anyone wey know am know say na she be strong-willed shoddie wey she no be afraid say she go take any adversary, na she be fundamentally averse say she go put ein body insyd de limelight." He speculate say dis be de reason dem neva name am as university professor as na she be "entitled."

Kaiser adopt two foster kiddies. She die insyd 1973.

## References



## External links